คาดนักเรียนจะได้รับการฉีดวัคซีน ภายในต้นเดือนตุลาคมนี้
นางสาวตรีนุช เทียนทอง รัฐมนตรีว่าการกระทรวงศึกษาธิการ เปิดเผย ความคืบหน้าการฉีดวัคซีนให้นักเรียนอายุ 12-18 ปี นั้น ขณะนี้ทางกระทรวงศึกษาธิการ ได้รวบรวมข้อมูลนักเรียนในสังกัดกระทรวงศึกษาธิการ ที่มีอายุ 12-18 ปี ทั้งหมด ซึ่งมีประมาณ 4.5  ล้านคน เสนอให้ที่ประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 หรือโควิด – 19 (ศบค.) พิจารณาเห็นชอบซึ่งการฉีดวัคซีนให้เด็กนั้นต้องได้รับความยินยอมของผู้ปกครองและอยู่ภายใต้คำแนะนำของแพทย์ด้วยคาดว่าหาก ศบค.อนุมัติและได้รับวัคซีนมาตามแผนที่วางไว้ คาดว่าจะสามารถฉีดวัคซีนให้เด็กภายในต้นเดือนตุลาคมนี้